**บทที่ 1**

**ข้อมูลพื้นฐาน**

**1. ข้อมูลทั่วไป**

1.1 ชื่อสถานศึกษา โรงเรียนบ้านทุ่งสะโบ๊ะ หมู่ที่ 4 ตำบลทุ่งบุหลัง อำเภอทุ่งหว้า จังหวัด

สตูล โทรศัพท์ 0-7475-0421 e-mai : thungsabo\_2010@hotmail.com

* 1. เปิดสอนตั้งแต่ระดับ อนุบาล ถึงระดับ ประถมศึกษาปีที่ 6
  2. มีพื้นที่บริการ 2 หมู่บ้าน คือ หมู่ที่ 2 บ้านทุ่งสะโบ๊ะ หมู่ที่ 4 บ้านท่านา ตำบลทุ่งบุหลัง

**2. ข้อมูลด้านการบริหาร**

2.1 ชื่อ - สกุลผู้บริหาร นางสำอาง แก้วจินดา (รักษาราชการแทนผู้อำนวยการโรงเรียน)

2.2 วุฒิการศึกษาสูงสุด ค.บ. ประถมศึกษา

2.3 ดำรงตำแหน่งที่โรงเรียนนี้ตั้งแต่วันที่ 1 ตุลาคม 2559 จนถึงปัจจุบัน

2.4 รองผู้บริหารสถานศึกษา ไม่มี

2.5 คำขวัญของโรงเรียน สามัคคี มีวินัย ใฝ่ศึกษา พัฒนาชุมชน

2.6 สีประจำโรงเรียน “ฟ้า – ชมพู ”

2.7 ขนาดพื้นที่ โรงเรียนมีพื้นที่ทั้งสิ้น 2 ไร่ 64 ตารางวา

2.8 ประวัติโดยย่อ

โรงเรียนบ้านทุ่งสะโบ๊ะ ได้ทำพิธีเปิดโรงเรียนเมื่อวันที่ 24 มิถุนายน พ.ศ. 2499 โดยนายหมูด จิตต์หลัง ผู้ใหญ่บ้านหมู่ที่ 2 ตำบลขอนคลาน (ปัจจุบันคือหมู่ที่ 2 ตำบลทุ่งบุหลัง) และนายถัด บุญเกิด ได้ร่วมมือกับราษฎรในหมู่บ้านช่วยกันสละทุนทรัพย์ และแรงงานจัดสร้างเป็นอาคารแบบชั่วคราว ขนาด กว้าง 8 เมตร ยาว 16 เมตร จำนวน 2 ห้องเรียน คิดเป็นเงินทั้งสิ้น 16,510 บาท อาคารเรียนหลังนี้ตั้งอยู่ติดทะเล ต้องพายุและน้ำทะเลท่วมถึงอยู่เป็นประจำ โดยเฉพาะในคืนวันที่ 3 สิงหาคม พ.ศ. 2507 ได้ถูกพายุพัดพังเสียหายทั้งหลังและต้องซ่อมแซมอยู่เสมอ

ปี พ.ศ. 2508 ได้รับงบประมาณ 90,000 บาท เพื่อก่อสร้างอาคารเรียนแบบ ป.1ก. ขนาด 3 ห้องเรียน โดยเริ่มก่อสร้างตั้งแต่วันที่ 23 ธันวาคม 2508 ส่วนที่ดินได้มาโดย นายฮวด แซ่โฮ้ ผู้ประมูลก่อสร้าง ได้บริจาคเงิน 2,500 บาท สมทบกับเงินที่ราษฎรบริจาคอีก 1,000 บาท รวมเป็นเงิน 3,500 บาท ซื้อที่ดินของนายเร๊ะ รักษะโบ๊ะ ได้เนื้อที่ประมาณ 1 ไร่ 32 ตารางวา ซึ่งตั้งอยู่ในหมู่ที่ 4 ตำบลทุ่งบุหลังในปัจจุบัน และได้ย้ายมาทำการสอนที่อาคารหลังใหม่นี้ ตั้งแต่วันที่ 25 มกราคม พ.ศ. 2509

ปี พ.ศ. 2511 ได้รับงบประมาณ 35,000 บาท ก่อสร้างบ้านพักครู 1 หลัง ในที่ดินเนื้อที่ 1 ไร่เศษ ซึ่งสมมาตร อุษามาลย์เวท มอบให้คิดเป็นเงิน 1,500 บาท

ปี พ.ศ. 2515 ได้รับงบประมาณ 100,000 บาท ก่อสร้างอาคารเรียนแบบ ป.1ก. จำนวน 2 ห้องเรียน

ปี พ.ศ. 2516 ได้รับงบประมาณ 17,500 บาท ซ่อมแซมหลังคาอาคารเรียนหลังแรกโดยเปลี่ยนจากสังกะสีเป็นกระเบื้อง

ปี พ.ศ. 2523 ได้รับงบประมาณเฉพาะกิจก่อสร้างส้วม 3 ที่นั่ง เป็นเงิน 15,000 บาท

ปี พ.ศ. 2527 ได้รับงบประมาณก่อสร้างส้วมอีก 2 ที่นั่ง เป็นเงิน 16,000 บาท

ปี พ.ศ. 2528 นักศึกษามหาวิทยาลัยธรรมศาสตร์ได้มาช่วยก่อสร้างอาคารชั่วคราวแบบโล่งหลังคามุงกระเบื้อง ขนาด กว้าง 6 เมตร ยาว 14 เมตร (ปัจจุบันปรับปรุงและต่อเติมเป็นโรงอาหาร)

ปี พ.ศ. 2530 ได้รับงบประมาณ 200,000 บาท ก่อสร้างอาคารอเนกประสงค์ แบบ สปช. 202**/**2526 ขนาด กว้าง 10 เมตร ยาว 12 เมตร ก่อสร้างในที่ดินซึ่งได้รับบริจาคเนื่อที่ 82.5 ตารางวา จากนายสมัคร รักษะโบ๊ะ

ปี พ.ศ. 2533 ได้รับงบประมาณ 80,000 บาท ก่อสร้างถังน้ำ แบบ ฝ.30 พิเศษ จำนวน 2 ชุด (8 ถัง)

ปีงบประมาณ 2539 ได้รับงบประมาณตามโครงการพัฒนาจังหวัดตามข้อเสนอของสมาชิกสภาผู้แทนราษฎรจังหวัดสตูล (ส.ส.สนั่น สุธากุล) ก่อสร้างสนามวอลเลย์บอล แบบ สปช. จำนวน 80,000 บาท (ก่อสร้างเสร็จเมื่อวันที่ 3 มกราคม 2540) และก่อสร้างรั้วคอนกรีตเสริมเหล็ก ระยะทาง 69 เมตร จำนวน 53,510 บาท (ก่อสร้างเสร็จเมื่อวันที่ 8 มกราคม 2540)

ปีงบประมาณ 2540 ได้รับงบประมาณการทำโรงเรียนให้เป็นปัจจุบัน จำนวน 98,250 บาท โดยการจัดซื้อวัสดุเพื่อจัดทำเอง ดำเนินการปรับปรุงซ่อมแซมอาคารเรียนแบบ ป.1ก. จำนวน 2 ห้องเรียน (ดำเนินการเสร็จเมื่อวันที่ 23 เมษายน 2540)

ปี พ.ศ. 2540 คณะกรรมการโรงเรียนได้ดำเนินการจัดงานวันประถมศึกษาแห่งชาติ ขึ้นเมื่อวันที่ 22 พฤศจิกายน 2540 ได้รับเงินบริจาคเมื่อหักค่าใช้จ่ายแล้ว ประมาณ 16,000 บาท ดำเนินการก่อสร้างส้วมและห้องน้ำที่อาคารเรียนแบบ ป.1 ก. (หลังที่ 1) หลังห้องอนุบาล ขนาด กว้าง 1.5 เมตร ยาว 3 เมตร (ดำเนินการเสร็จเมื่อ 19 เมษายน 2541)

ปีงบประมาณ 2542 ได้รับงบประมาณก่อสร้างส้วม แบบ สปช.601/26 จำนวน 2 ที่นั่ง เป็นเงิน 55,500 บาท และได้รับงบประมาณ 99,500 บาท ตามมาตรการเพิ่มค่าใช้จ่ายภาครัฐเพื่อกระตุ้นเศรษฐกิจ(มิยาซาวา) ปรับปรุงซ่อมแซมอาคารเรียนแบบ ป. 1 ก. 3 ห้องเรียน (ฝ้าเพดานกระเบื้องแผ่นเรียบ จำนวน 248 ตารางเมตร (เสร็จเมื่อ 28 ก.ค. 42)

6 มิ.ย. 42 โรงเรียนได้รับความร่วมมือด้านแรงงานจากกรรมการโรงเรียนและผู้ปกครอง ช่วยกันก่อสร้างอาคารชั่วคราวต่อเติมจากโรงอาหาร จำนวน 2 ห้อง แต่ละห้อง กว้าง 2.80 เมตร ยาว 3 เมตร ใช้เป็นห้องพลศึกษาและห้องเกษตร

ปีงบประมาณ 2543 ได้รับงบประมาณจาก สปช. จำนวน 67,000 บาท ก่อสร้างถังเก็บน้ำซีเมนต์แบบ ฝ. 30 พิเศษ จำนวน 1 ชุด (8 ถัง) (สร้างเสร็จเมื่อ 22 มี.ค. 43)

เดือนมิถุนายน 2543 โรงเรียนได้ร่วมกับคณะกรรมการสถานศึกษาขั้นพื้นฐาน ก่อสร้างศาลาเฉลิมพระเกียรติ งบประมาณ 10,000 บาท (เสร็จเมื่อ 22 มิ.ย. 43)

ปลายปีงบประมาณ 2543 ได้รับงบประมาณค่าปรับปรุงซ่อมแซมอาคารเรียนและอาคารประกอบโรงเรียนในพื้นที่กันดาร งวดที่ 1 จำนวน 1,720 บาท โดยเปลี่ยนกระเบื้องหลังคาอาคารเรียน ป. 1 ก. , อาคาร อเนกประสงค์ สปช. 202 / 26 และสร้าง สปช. 601 / 26 หลังที่ 1 และได้รับงบประมาณค่าปรับปรุงซ่อมแซมอาคารเรียนและอาคารประกอบโรงเรียนในพื้นที่กันดาร งวดที่ 2 เป็นเงิน 8,280 บาท จัดซื้อวัสดุเพื่อจัดทำเอง ปรับปรุงฝ้าเพดานกระเบื้องแผ่นเรียบ อาคารเรียน ป. 1 ก. หลังที่ 1 3 ห้องเรียน จำนวน 48 ตารางเมตร (เสร็จเมื่อ 13 ก.ย. 43)

ปีงบประมาณ 2546 ได้รับงบประมาณก่อสร้างส้วม แบบ สปช.601/26 จำนวน 2 ที่นั่ง เป็นเงิน 45,450 บาท (เริ่มก่อสร้างตั้งแต่ 25 มี.ค. 46 เสร็จเมื่อ 5 พ.ค. 46)

ปีงบประมาณ 2547 ได้รับงบประมาณค่าปรับปรุงซ่อมแซมอาคารอเนกประสงค์ สปช.

202 / 26 เปลี่ยนประตูเหล็กยืด พร้อมบังตา เป็นเงิน 34,000 บาท (เสร็จเมื่อ 5 เม.ย. 47)

เดือนมิถุนายน 2548 โรงเรียนได้ร่วมกับคณะกรรมการสถานศึกษาขั้นพื้นฐานและผู้ปกครองนักเรียน ปูกระเบื้องพื้นห้องอนุบาล งบประมาณ 17,000 บาท (ดำเนินการเสร็จเมื่อ 18 มิถุนายน 2548)

เดือนมกราคม 2549 โรงเรียนได้ร่วมกับคณะกรรมการสถานศึกษาขั้นพื้นฐานและผู้ปกครองนักเรียน ปูกระเบื้องพื้นห้องสมุด งบประมาณ 17,000 บาท (ดำเนินการเสร็จเมื่อ 16 มกราคม 2549)

เดือนกุมภาพันธ์ 2549 โรงเรียนได้ร่วมกับคณะกรรมการสถานศึกษาขั้นพื้นฐานและผู้ปกครองนักเรียน ทำรั้วโรงเรียน งบประมาณ 11,000 บาท (ดำเนินการเสร็จเมื่อ 15 กุมภาพันธ์ 2549)

ปีการศึกษา 2550 โรงเรียนได้ร่วมกับคณะกรรมการสถานศึกษาขั้นพื้นฐานและผู้ปกครองนักเรียน ปูกระเบื้องห้องละหมาดและห้องเรียนชั้นประถมศึกษาปีที่ 1 และดำเนินการปรับปรุงทาสีห้องสมุดโรงเรียน

ปีการศึกษา 2551 โรงเรียนได้ร่วมกับคณะกรรมการสถานศึกษาขั้นพื้นฐานและผู้ปกครองนักเรียน จัดทำที่แปรงฟันที่ได้มาตรฐานใหกับนักเรียนเพื่อใช้ในกิจกรรมการแปรงฟันในตอนเที่ยง

ปีการศึกษา 2552 ได้รับงบประมาณโครงการก่อสร้างถังเก็บน้ำฝนขนาด 40,000 ลิตร และปรับปรุงห้องน้ำ ห้องส้วม ก่อสร้างอ่างล้างมือ 3 ที่ จากสภากาชาดอเมริกัน เป็นเงิน 372,000 บาท

ปีงบประมาณ 2553 ปรับปรุงฝาผนังอาคารแบบ ป.1ก จำนวน 2 ห้องเรียน จากเดิมเป็นฝาผนังไม้ซึ่งชำรุด ได้ปรับปรุงเป็นฝาผนังปูน ใช้งบประมาณจากกองทุนโรงเรียนบ้านทุ่งสะโบ๊ะ จำนวน 17,000 บาท

ปีงบประมาณ 2554 ปรับปรุงซ่อมแซมบ้านพักครู 1 หลัง ได้รับงบประมาณจากสำนักงานเขตพื้นที่การศึกษาประถมศึกษาสตูล จำนวน 110,000 บาท

ปีงบประมาณ 2555 ติดตั้งขยายเขตปรับปรุงและซ่อมแซมระบบไฟฟ้า ได้รับงบประมาณจากสำนักงานคณะกรรมการศึกษาขั้นพื้นฐาน จำนวน 420,000 บาท

ปีงบประมาณ 2560 ปรับปรุงซ่อมแซมอาคาเอนกประสงค์ ได้รับงบจาก สพฐ จำนวน 384,800 บาท

**3. วิสัยทัศน์ พันธกิจ เป้าประสงค์**

วิสัยทัศน์

โรงเรียนบ้านทุ่งสะโบ๊ะมุ่งสู่มาตรฐาน ประสานงานทุกฝ่าย ขยายประชาธิปไตย ทันสมัยเทคโนโลยี มีความเป็นอยู่อยางพอเพียง

พันธกิจ

1. จัดการศึกษาให้นักเรียนมีคุณธรรม จริยธรรม มีคุณภาพตามมาตรฐานการศึกษา ดำรงความ

เป็นไทยบนพื้นฐานเศรษฐกิจพอเพียง

1. ส่งเสริมให้นักเรียนมีระเบียบวินัย มีความเป็นผู้นำ กล้าคิด กล้าแสดงออกอย่างเหมาะสม

และรู้จักการทำงานเป็นทีม

3. จัดกิจกรรมการเรียนการสอนที่กระตุ้นให้นักเรียนรู้จักแสวงหาความรู้และคำตอบด้วยตนเองโดยใช้เทคโนโลยีอย่างเหมาะสม

4. จัดภูมิทัศน์ในสถานศึกษา ให้น่าอยู่ เอื้อต่อการเรียนรู้

5. ส่งเสริมบุคลากรให้เป็นบุคคลแห่งการเรียนรู้ มีทักษะในการแสวงหาความรู้ เพื่อนำมาใช้ในการปฏิบัติงานอย่างมีประสิทธิภาพ

6. ส่งเสริมสนับสนุนให้นักเรียนได้มีโอกาสเข้าร่วมแข่งขันทักษะด้านวิชาการจากหน่วยงานต่าง ๆ

เป้าประสงค์

1. ผู้เรียนได้รับการพัฒนาตนเองอย่างเต็มศักยภาพ ด้านความรู้ ทักษะ ตามเกณฑ์มาตรฐานการศึกษาสามารถนำความรู้ไปใช้ในการศึกษาต่อประกอบอาชีพ

2. ผู้เรียนเป็นผู้มีคุณธรรม จริยธรรม และค่านิยมที่พึงประสงค์ และดำรงตนอยู่ในสังคมอย่างมีความสุขภายใต้สังคม และวัฒนธรรมไทย

3. ผู้เรียนรักการแสวงหาความรู้อย่างไม่สิ้นสุด รู้ทันการเปลี่ยนแปลง และสามารถแข่งขันกับสังคมโลกได้

**4. อัตลักษณ์ เอกลักษณ์** **ของสถานศึกษา**

**อัตลักษณ์**

สุภาพ สะอาด มีน้ำใจ

**สุภาพ** หมายถึง เรียบร้อย อ่อนโยน ละมุนละม่อม มีกิริยามารยาทที่ดีงาม มีสัมมาคารวะ

ผู้ที่มีความสุภาพ คือ ผู้ที่อ่อนน้อมถ่อมตนตามสถานภาพและกาลเทศะ ไม่ก้าวร้าว รุนแรง วางอำนาจข่มผู้อื่นทั้งโดยวาจาและท่าทาง แต่ในเวลาเดียวกันยังคงมีความมั่นใจในตนเอง วางตัวเหมาะสมตามวัฒนธรรมไทย

**สะอาด** หมายถึง การดูแลรักษาร่างกาย เสื้อผ้า สภาพแวดล้อม ที่อยู่อาศัย เป็นที่เจริญตาทำให้เกิดความสบายใจแก่ผู้พบเห็น

ผู้ที่มีความสะอาด คือ ผู้รักษาร่างกาย ที่อยู่อาศัย สิ่งแวดล้อมถูกต้องตามสุขลักษณะ ฝึกฝนจิตใจมิให้ขุ่นมัว จึงมีความแจ่มใสอยู่เสมอ

**มีน้ำใจ** หมายถึง ความจริงใจที่ไม่เห็นแต่เพียงตัวเอง หรือเรื่องของตนเอง แต่เห็นอกเห็นใจ เห็นคุณค่าในเพื่อนมนุษย์ มีความเอื้ออาทรเอาใจใส่ ให้ความสนใจในความต้องการ ความจำเป็น ความทุกข์สุขของผู้อื่น และพร้อมที่จะให้ความช่วยเหลือเกื้อกูลกันและกัน

ผู้ที่มีน้ำใจ คือ ผู้ให้และผู้อาสาสังคม รู้จักแบ่งปัน เสียสละความสุขส่วนตน เพื่อทำประโยชน์แก่ผู้อื่น เข้าใจเห็นใจผู้ที่มีความเดือดร้อน อาสาช่วยเหลือสังคมด้วยแรงกาย สติปัญญา ลงมือปฏิบัติเพื่อบรรเทาปัญหา หรือร่วมสร้างสรรค์สิ่งดีงามให้เกิดขึ้นในชุมชน

**เอกลักษณ์**

เด่นวัฒนธรรม มุ่งมั่นความพอเพียง

เด่นวัฒนธรรม หมายถึง การประพฤติปฏิบัติตามแบบอย่าง หรือ วิถีการดำเนินชีวิตของชุมชนในการอยู่ร่วมกันอย่างปกติสุขในสังคม

มุ่งมั่นความพอเพียง หมายถึง การตั้งใจปฏิบัติตนให้ดำรงอยู่ได้อย่างมั่นคงและยั่งยืน ตามปรัชญาเศรษฐกิจพอเพียง

**5*. จำนวนนักเรียน***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **อ.1** | **อ.2** | **ป.1** | **ป.2** | **ป.3** | **ป.4** | **ป.5** | **ป.6** | **รวม** |
| **ชาย** | - | - | 3 | 2 | 3 | 4 | 1 | 5 | **18** |
| **หญิง** | - | - | - | 1 | 1 | 1 | 2 | 3 | **8** |
| **รวม** | **0** | **0** | **3** | **3** | **4** | **5** | **3** | **8** | **26** |

**6. จำนวนนักเรียนที่มีลักษณะพิเศษ**

|  |  |
| --- | --- |
| **รายการ** | **จำนวน (คน)** |
| 1. นักเรียนที่มีความบกพร่องเรียนร่วม | 3 |
| 2. นักเรียนที่มีภาวะทุพโภชนาการ | 1 |
| 3. นักเรียนปัญญาเลิศ | - |
| 4. นักเรียนที่ต้องการความช่วยเหลือเป็นพิเศษ | 23 |

**7. จำนวนบุคลากร**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ระดับ** | **หน้าที่** | **วุฒิ** | **วิชาเอก** | **อายุ** | **ศาสนา** |
| 1. | นางสำอาง แก้วจินดา | ครู | คศ.2 | รักษาราชการแทน  ประจำชั้น ป.2,5 | ค.บ. | การประถมศึกษา | 54 | พุทธ |
| 2. | นางสุพัฒนา โสสนุย | ครูจ้างสอน |  | ประจำชั้น ป.3 | ค.บ. | การประถมศึกษา | 61 | อิสลาม |
| 3. | นางกุหลาบ เทพสุวรรณ | ครู | คศ.2 | ประจำชั้น ป.1,4 | ค.บ. | คณิตศาสตร์ | 51 | อิสลาม |
| 4. | นางอุไรวรรณ เนาวเกตุ | ครู | คศ.3 | ประจำชั้น ป.6 | รป.ม. | รัฐประศาสนศาสตร์ | 41 | อิสลาม |
| 5. | นางสาวอุมา นิยมเดชา | เจ้าหน้าที่ธุรการ | - | งานธุรการ | วท.บ. | วิทยาการคอมพิวเตอร์ | 37 | อิสลาม |
|  | | | | | | | | |

**8. ข้อมูลสภาพชุมชนโดยรวม**

8.1 สภาพชุมชนรอบบริเวณโรงเรียนมีลักษณะ เป็นชุมชนชาวประมง มีประชากรประมาณ 1,000 คน บริเวณใกล้เคียงโดยรอบโรงเรียน ได้แก่ ทุ่งนา ทะเล อาชีพหลักของชุมชน คือ ประมง ส่วนใหญ่นับถือศาสนา อิสลาม ประเพณี/ศิลปวัฒนธรรมท้องถิ่นที่เป็นที่รู้จักโดยทั่วไป คือ การแข่งเรือ

8.2 ผู้ปกครองส่วนใหญ่ จบการศึกษาระดับ ต่ำกว่าปริญญาตรี อาชีพหลัก คือ ประมงส่วนใหญ่นับถือศาสนา อิสลาม ฐานะทางเศรษฐกิจ/รายได้โดยเฉลี่ยต่อครอบครัว ต่อปี 20,000 บาท

จำนวนคนเฉลี่ยต่อครอบครัว 4 คน

8.3 โอกาสและข้อจำกัดของโรงเรียน

**โอกาส** เป็นโรงเรียนขนาดเล็กง่ายต่อการบริหารจัดการ อยู่ใกล้แหล่งเรียนรู้ เช่น

ชายทะเล อยู่ใกล้มัสยิด ทำให้สามารถเป็นแหล่งเรียนรู้ในการส่งเสริมการเรียนรู้ด้านคุณธรรม จริยธรรมแก่นักเรียน

**ข้อจำกัด** บริเวณคับแคบไม่เอื้อต่อการจัดการเรียนรู้ สภาพชุมชนเป็นชุมชนชาวประมงมี

ฐานะยากจนขาดงบประมาณ

**9.** **โครงสร้างหลักสูตรสถานศึกษา**

**โครงสร้างหลักสูตรของสถานศึกษา/จำนวนชั่วโมงที่จัดให้เรียนต่อปี/ระบบการเรียนรู้ที่เน้นเป็นพิเศษ**

การจัดสัดส่วนสาระการเรียนรู้และเวลาเรียนทุกชั้นปี ดังแสดงในตารางต่อไปนี้

|  |  |  |  |  |  |  |
| --- | --- | --- | --- | --- | --- | --- |
| **กลุ่มสาระการเรียนรู้/กิจกรรม** | **เวลาเรียน** | | | | | |
| **ป.1** | **ป.2** | **ป.3** | **ป.4** | **ป.5** | **ป.6** |
| \* กลุ่มสาระการเรียนรู้  ภาษาไทย | 200 | 200 | 200 | 160 | 160 | 160 |
| คณิตศาสตร์ | 200 | 200 | 200 | 160 | 160 | 160 |
| วิทยาศาสตร์ | 80 | 80 | 80 | 80 | 80 | 80 |
| สังคมศึกษา ศาสนาและวัฒนธรรม | 80 | 80 | 80 | 80 | 80 | 80 |
| ประวัติศาสตร์ | 40 | 40 | 40 | 80 | 80 | 80 |
| สุขศึกษาและพลศึกษา | 80 | 80 | 80 | 80 | 80 | 80 |
| ศิลปะ | 80 | 80 | 80 | 80 | 80 | 80 |
| การงานอาชีพและเทคโนโลยี | 40 | 40 | 40 | 80 | 80 | 80 |
| ภาษาต่างประเทศ | 40 | 40 | 40 | 80 | 80 | 80 |
| **รวมเวลาเรียน(พื้นฐาน)** | **840** | **840** | **840** | **840** | **840** | **840** |
| กิจกรรมพัฒนาผู้เรียน |  |  |  |  |  |  |
| แนะแนว ชม./ปี | 40 | 40 | 40 | 40 | 40 | 40 |
| ลูกเสือ – เนตรนารี | 40 | 40 | 40 | 40 | 40 | 40 |
| จิตสาธารณะ | 40 | 40 | 40 | 40 | 40 | 40 |
| **รวมเวลาเรียนกิจกรรมพัฒนาผู้เรียน** | **120** | **120** | **120** | **120** | **120** | **120** |
| รายวิชาเพิ่มเติม |  |  |  |  |  |  |
| อิสลามศึกษา | 40 | 40 | 40 | 40 | 40 | 40 |
| หน้าที่พลเมือง | 40 | 40 | 40 | 40 | 40 | 40 |
| **รวมเวลาเรียนรายวิชาเพิ่มเติม** | **80** | **80** | **80** | **80** | **80** | **80** |
| **รวมเวลาเรียนทั้งหมด** | **1,040** | **1,040** | **1,040** | **1,040** | **1,040** | **1,040** |

หมายเหตุ จำนวนชั่วโมงระดับประถมศึกษาที่จัดให้เรียนต่อปีไม่น้อยกว่า 1,000 ชั่วโมง/ปี

**บทที่ 2**

**แนวคิด และแนวทางการพัฒนา**

**แนวคิดในการพัฒนา และพัฒนาผลสัมฤทธิ์ทางการเรียน**

การยกระดับผลสัมฤทธิ์ทางการเรียนเป็นภารกิจที่สำคัญที่สุดของสถานศึกษาซึ่งสำนักงานเขตพื้นที่การศึกษาประถมศึกษามีบทบาทหลักในการสนับสนุน ส่งเสริม อำนวยการ ให้โรงเรียนได้ดำเนินการเพื่อพัฒนานักเรียนทุกคนที่ได้เข้าเรียน และจบการศึกษาอย่างมีคุณภาพ และคุณภาพสูงตามเกณฑ์ เป้าหมาย และมาตรฐานของหลักสูตรให้นักเรียนได้พัฒนาเต็มศักยภาพ เป็นรายบุคคลและทุกคน

รศ.ดร.สุพักตร์ พิบูลย์ จากมหาวิทยาลัยสุโขทัยธรรมาธิราช ได้เสนอแนวคิดในการพัฒนาผลสัมฤทธิ์ทางการเรียนโดยใช้แนวคิด “Empowerment Approach และ Theory- Driven Approach ไว้น่าสนใจมาก ดังมีรายละเอียดของกระบวนการยกระดับผลสัมฤทธิ์ทางการเรียน พอสรุปได้ดังนี้

ขั้นที่ 1 Taking Stock คือ การตรวจสภาพปัจจุบันเกี่ยวกับผลสัมฤทธิ์ทางการเรียนหรือผลการประเมินคุณภาพโรงเรียน เพื่อวิเคราะห์ว่าโรงเรียนเรามีคุณภาพมากน้อยเพียงใดเป็นการวิเคราะห์และจัดทำฐานข้อมูล (Baseline) เช่น พิจารณาจากผลการสอบ O-NET, N.T. หรือผลสัมฤทธิ์ทางการเรียนประจำปีของสถานศึกษา

ขั้นที่ 2 Setting Goal เป็นการกำหนดเป้าหมายความสำเร็จ เป็นต้นว่า ภายในปี 2554 เราต้องมี

1) ผลการประเมินคุณภาพภายในระดับดีมาก

2) กลุ่มสาระการเรียนรู้หลักอย่างน้อยร้อยละ 90 อยู่ในระดับดีมาก

3) ผลสัมฤทธิ์ทางการเรียน โดยเฉพาะการประเมินO-NET จะต้องเพิ่มขึ้นอย่างน้อยร้อยละ 5 ของฐานเดิม

ขั้นที่ 3 Developing Strategies and implementing มุ่งพัฒนากลยุทธ์แล้วนำกลยุทธ์สู่การปฏิบัติ ตัวอย่างของกลยุทธ์ เช่น

1) ขับเคลื่อนห้องเรียนคุณภาพ หรือประกันคุณภาพแต่ละรายวิชา แต่ละกลุ่มสาระการเรียนรู้แม้แต่ครูทุกคนต้องตั้งเป้าหมายในการพัฒนาคุณภาพ และดำเนินการยกระดับคุณภาพให้ได้ตามเป้าหมาย ดังนั้นการนิยามว่า “ผู้นำการเปลี่ยนแปลง ก็คือ ผู้ที่ทำงานสำเร็จใครสามารถทำผลงานปีนี้ได้ดีกว่าปีที่แล้ว เรียกว่า ผู้นำการเปลี่ยนแปลง

2) ปฏิรูปการบริหารจัดการห้องเรียนประจำชั้นกำหนดเกณฑ์ “ห้องประจำชั้น/ ที่ปรึกษาคุณภาพ”

3) บริหารจัดการสถานศึกษาที่เน้นการขับเคลื่อนเชิงทฤษฎีอย่างเป็นระบบตามกรอบหลักวิชา

ขั้นที่ 4 Documenting Progress เป็นขั้นตอนการประเมินรวบรวมเอกสารหลักฐาน ที่แสดงถึงความก้าวหน้าของงานตามเป้าหมาย

ทั้งนี้ การดำเนินงานแต่ละขั้นตอนเน้น “การมีส่วนร่วม” ของ ครู อาจารย์ ผู้เกี่ยวข้อง ฝ่ายต่าง ๆ เช่น กรรมการสถานศึกษา เครือข่ายผู้ปกครอง สมาคมศิษย์เก่า เป็นต้น

กล่าวโดยสรุป แนวคิดหลักการในการยกระดับผลสัมฤทธิ์ทางการเรียนของนักเรียนนี้ โรงเรียนบ้านทุ่งสะโบ๊ะ สำนักงานเขตพื้นที่การศึกษาประถมศึกษาสตูล ต้องวางแผนการขับเคลื่อนอย่างเป็นระบบ เชื่อมประสานกับผู้เกี่ยวข้อทุกฝ่ายทั้งภายในโรงเรียนและนอกโรงเรียน ทำงานร่วมกันอย่างบูรณาการ บนพื้นฐานสังคมแห่งการเรียนรู้ โดยมีเป้าหมายที่กำหนดอย่างชัดเจน

ในการกำหนดแนวคิดในการพัฒนาผลสัมฤทธิ์ทางการเรียน ในครั้งนี้ โรงเรียนบ้านทุ่งสะโบ๊ะ ได้กำหนดแนวทางตามนโยบายของสำนักงานเขตพื้นที่การศึกษาประถมศึกษาสตูล ในการพัฒนาคุณภาพการศึกษา ซึ่งตั้งเกณฑ์โรงเรียนทุกโรงเรียนจะต้องมีผลการทดสอบ Ordinary National Education Test (O-net) และ National Test (Nt) เพิ่มขึ้นร้อยละ 3 ในทุกรายวิชา โดยกำหนดแนวทางการดำเนินงาน ดังนี้

**กำหนดแนวการดำเนินงานดังนี้**

1. จัดทำ/ปรับโครงการยกผลสัมฤทธิ์ทางการเรียนให้ครอบคลุมทุกกิจกรรมที่กำหนด  
 2. เมื่อวางแผนการสอนตามมาตรฐานและตัวชี้วัดแล้ว ให้โรงเรียนตรวจสอบการวิเคราะห์หลักสูตร การกำหนดหน่วยการเรียนรู้ว่าครอบคลุมหรือไม่ หากไม่ครอบคลุมให้สอนเพิ่มในส่วนที่ตกหล่นไปโดยเฉพาะ ป.3, ป.6

3. วางแผนการสอนชั้น ป. 3, ป.6 ให้จบ และครบทุกกลุ่มสาระการเรียนรู้ ก่อนการทดสอบ

4. นำคลังคำศัพท์ภาษาไทย ภาษาอังกฤษ ซึ่งเป็นคลังคำศัพท์ที่ใช้เป็นกรอบในการสร้างข้อสอบ

โอเน็ต ของ สทศ. ไปใช้สอนติวนักเรียนให้ครบทุก

5. จัดกิจกรรม Tutor ตามแนวข้อสอบของ สทศ. ในชั้น หรือ กำหนดกิจกรรม วันเวลาให้ชัดเจน  
 6. นำแนวข้อสอบ NT/O-NET ของ สพป. ไปใช้ Tutor ในชั้นเรียนให้นักเรียนคุ้นเคยและมีประสบการณ์การทำข้อสอบ (รูปแบบข้อสอบ/กระดาษคำตอบ/การระบายคำตอบฯ)  
 7. ผู้บริหารกำหนดปฏิทินการนิเทศภายในโรงเรียนเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ)

8. ผู้บริหารติดตามการนำข้อสอบ PRE-NT/O-NET ไปใช้ในสถานศึกษา การนำข้อสอบ PRE-NT/O-NET ไปใช้ในชั้นเรียน ติดตามผลการทำงานของครูผู้รับผิดชอบทุกระยะอย่างใกล้ชิดเพื่อให้การดำเนินงานบรรลุตามแผนงาน หรือแก้ไขปัญหาต่างๆ ได้ทันเวลา  
 9. จัดกิจกรรม Tutor ให้ต่อเนื่องก่อนถึงวันสอบ

10. จัดสอบเสมือนจริง (ในโรงเรียนของตนเอง) โดยใช้ข้อสอบ กระดาษคำตอบ การคุมสอบ เวลาสอบเสมือนจริงทุกประการ โดยใช้ข้อสอบของ สพป. ซึ่งจัดทำขึ้นตามแนวข้อสอบของ สทศ. บันทึกผลการสอบ ตรวจคำตอบ และวิเคราะห์ผลการทดสอบเพื่อปรับปรุงแก้ไขนักเรียนก่อนวันสอบจริง

11. ประชาสัมพันธ์ความสำคัญของการสอบ NT, O-NET ทุกสัปดาห์  
 12. โรงเรียนให้รางวัลนักเรียนที่มีคะแนนสอบสูง/มีความก้าวหน้าสูง

**การวิเคราะห์ผลการประเมินคุณภาพนักเรียน**

การวิเคราะห์ผลการประเมินคุณภาพนักเรียน ประจำปีการศึกษา 2559 เพื่อจัดทำแผนพัฒนาผลสัมฤทธิ์ทางการเรียนมีรายละเอียดดังนี้

1. การวิเคราะห์สภาพปัญหาระดับโรงเรียน

สภาพโรงเรียนบ้านทุ่งสะโบ๊ะ เป็นโรงเรียนขนาดเล็ก มีครูไม่ครบชั้น จัดการเรียนการสอนแบบควบรวมชั้น ขาดครูที่มีความชำนาญเฉพาะด้าน นักเรียนขาดนิสัยรักการอ่านและการทบทวนบทเรียนอย่างต่อเนื่อง ขาดทักษะในกระบวน อ่าน คิด วิเคราะห์ สังเคราะห์ นักเรียนส่วนหนึ่งมีปัญหาในการ อ่านออก เขียนได้

2. การวิเคราะห์ผลการประเมินคุณภาพนักเรียน ประจำปีการศึกษา 2559

2.1 ผลการทดสอบทางการศึกษาระดับชาติขั้นพื้นฐาน ( O-NET ) ปีการศึกษา 2559 โรงเรียนบ้านทุ่งสะโบ๊ะ ปรากฏผลดังนี้

ตารางแสดงผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นประถมศึกษา ปีที่ 6

|  |  |  |  |  |
| --- | --- | --- | --- | --- |
| รายวิชา | คะแนนสูงสุด | คะแนนต่ำสุด | คะแนนเฉลี่ย | ส่วนเบี่ยงเบนมาตรฐาน |
| ภาษาไทย | 52.25 | 32.75 | 43.25 | 5.99 |
| สังคมศึกษา | 75.50 | 27.50 | 42.14 | 11.21 |
| ภาษาอังกฤษ | 50.00 | 20.00 | 27.86 | 9.58 |
| คณิตศาสตร์ | 55.00 | 25.00 | 40.00 | 9.64 |
| วิทยาศาสตร์ | 44.50 | 33.00 | 39.57 | 4.19 |

จากตารางสรุปได้ว่า นักเรียนชั้นประถมศึกษาปีที่ 6 ในปีการศึกษา 2559 มีผลการทดสอบในสาระการเรียนรู้ภาษาไทยได้คะแนนเฉลี่ยสูงสุด คือ 43.25 คะแนน และสาระการเรียนรู้ภาษาอังกฤษ ได้คะแนนเฉลี่ยต่ำสุด คือ 27.86 คะแนน ซึ่งแสดงให้เห็นว่าในการจัดการเรียนรู้สาระการเรียนรู้ภาษาอังกฤษยังไม่เป็นที่น่าพอใจ ควรมีการปรับปรุงพัฒนาสาระการเรียนรู้ดังกล่าวเพิ่มมากขึ้น

**ตาราง เปรียบเทียบผลการทดสอบทางการศึกษาระดับชาติขั้นพื้นฐาน (O-NET)**

ปีการศึกษา 2559 ชั้นประถมศึกษาปีที่ 6 โรงเรียนบ้านทุ่งสะโบ๊ะ กับคะแนนระดับเขตพื้นที่ ระดับจังหวัด และระดับประเทศ

|  |  |  |  |
| --- | --- | --- | --- |
| รายวิชา | คะแนนเฉลี่ย  ระดับโรงเรียน | คะแนนเฉลี่ย  ระดับเขตพื้นที่/จังหวัด | คะแนนเฉลี่ย  ระดับประเทศ |
| ภาษาไทย | 43.25 | 49.80 | 52.98 |
| สังคมศึกษา | 42.14 | 46.26 | 46.68 |
| ภาษาอังกฤษ | 27.86 | 30.35 | 34.59 |
| คณิตศาสตร์ | 40.00 | 37.12 | 40.47 |
| วิทยาศาสตร์ | 39.57 | 39.81 | 41.22 |

จากตารางสรุปได้ว่า เมื่อนำคะแนนระดับโรงเรียนมาเทียบกับคะแนนระดับเขตพื้นที่และระดับประเทศ พบว่า คะแนนระดับโรงเรียนในสาระการเรียนรู้คณิตศาสตร์มีคะแนนสูงกว่าระดับเขตพื้นที่/จังหวัด ซึ่งเป็นที่น่าพอใจ ส่วนสาระการเรียนรู้ภาษาไทยพบว่าต่ำกว่าระดับเขตพื้นที่/จังหวัดมีค่าความแตกต่างมากกว่าสาระการเรียนรู้อื่นๆ

2.2 ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT) ปีการศึกษา 2559 โรงเรียนบ้านทุ่งสะโบ๊ะ

2.2.1 ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3

(NT) ปีการศึกษา 2559

| วิชาและสาระ | คะแนน  เฉลี่ย | ส่วนเบี่ยงเบน  มาตรฐาน | คะแนนเฉลี่ย  ร้อยละ | สปส.การ  กระจาย ร้อยละ | ร้อยละของจำนวนนักเรียน | | |
| --- | --- | --- | --- | --- | --- | --- | --- |
| ปรับปรุง | พอใช้ | ดี |
| ด้านภาษา | 14.00 | 3.03 | 40.00 | 0.22 | 1 | 4 | - |
| ด้านคำนวณ | 12.59 | 2.87 | 36.00 | 0.23 | 1 | 3 | 1 |
| ด้านเหตุผล | 14.59 | 5.23 | 41.71 | 0.36 | 2 | 2 | 1 |

จากตารางสรุปได้ว่า นักเรียนมีผลการทดสอบด้านภาษาอยู่ในระดับต่ำ ไม่มีนักเรียนที่สอบได้คะแนนระดับดี ส่วนด้านคำนวณและด้านเหตุผลก็ยังต้องปรับปรุง เพราะนักเรียนยังทำคะแนนได้ไม่ดี

**ส่วนที่ 3**

**วิธีดำเนินการเพื่อพัฒนาผลสัมฤทธิ์ทางการเรียน**

**การสังเคราะห์เพื่อพัฒนาผลสัมฤทธิ์ทางการเรียน**

ผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นประถมศึกษาปีที่ 6

มีคะแนนเฉลี่ยร้อยละ 38.56 ซึ่งเมื่อเทียบกับคะแนนเฉลี่ยร้อยละระดับเขตพื้นที่ ที่ได้คะแนนเฉลี่ยร้อยละ 40.68 พบว่าคะแนนเฉลี่ยร้อยละของโรงเรียนน้อยกว่าระดับเขตพื้นที่ 2.12 โดยกลุ่มสาระการเรียนรู้ที่ต้องพัฒนาเร่งด่วน มี 4 กลุ่มสาระการเรียนรู้ เรียงตามลำดับ ได้แก่ กลุ่มสาระการเรียนรู้ภาษาอังกฤษ กลุ่มสาระการเรียนรู้วิทยาศาสตร์ กลุ่มสาระการเรียนรู้สังคมศึกษา ศาสนาและวัฒนธรรม และกลุ่มสาระการเรียนรู้ภาษาไทย ส่วนกลุ่มสาระคณิตศาสตร์ได้คะแนนสูงกว่าระดับเขตพื้นที่ แต่เมื่อเทียบกับระดับประเทศก็ยังมีคะแนนที่น้อยอยู่ ซึ่งยังต้องพัฒนาด้วยเช่นกัน

ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT) ปี

การศึกษา 2559 มีคะแนนเฉลี่ยร้อยละ 39.24 ซึ่งเมื่อเทียบกับคะแนนเฉลี่ยร้อยละระดับเขตพื้นที่ ที่ได้คะแนนเฉลี่ยร้อยละ 42.54 พบว่าคะแนนเฉลี่ยร้อยละของโรงเรียนน้อยกว่าระดับเขตพื้นที่ 3.31 โดยด้านที่ต้องพัฒนาเร่งด่วน มี 2 ด้าน คือ ด้านภาษา และด้านเหตุผล ตามลำดับ ส่วนด้านคำนวณมีคะแนนมากกว่าระดับเขตพื้นที่ แต่เมื่อเทียบกับระดับประเทศก็ยังมีคะแนนที่น้อยอยู่ ซึ่งยังต้องพัฒนาด้วยเช่นกัน

**แนวทางเพื่อพัฒนาผลสัมฤทธิ์ทางการเรียน**

|  |  |
| --- | --- |
| ประเด็นปัญหาที่พบ | แนวทางแก้ปัญหา |
| 1. ครูสอนไม่ตรงวิชาเอกที่จบการศึกษา | 1. จัดการเรียนรู้โดยใช้สื่อทางไกลผ่านดาวเทียมจากโรงเรียนวังไกลกังวล 2. ปรับกระบวนการจัดการเรียนรู้โดยใช้สื่อทางไกลผ่านดาวเทียมของโรงเรียนให้เป็นระบบและมีคุณภาพมากขึ้น  3.จัดให้มีวิทยากรภายนอกมาช่วยจัดการเรียนรู้ให้กับนักเรียน |
| 2. การจัดการเรียนรู้ไม่สอดคล้องมาตรฐาน และตัวชี้วัดตามหลักสูตรแกนกลางการศึกษาขั้นพื้นฐาน พุทธศักราช 2551 | 1. ตรวจสอบมาตรฐาน และตัวชี้วัด 2. ติวเตอร์ให้กับนักเรียน ให้ครบมาตรฐานและตัวชี้วัด |

|  |  |
| --- | --- |
| ประเด็นปัญหาที่พบ | แนวทางแก้ปัญหา |
| 3. นักเรียนไม่มีทักษะในการทำแบบทดสอบ ของ สทศ. | 1. ให้นักเรียนมีประสบการณ์ในการทำข้อสอบของ สทศ.  2. ครูแนะนำเทคนิคในการทำแบบทดสอบ นำข้อสอบเก่าๆ มาให้นักเรียนฝึกทำ |
| 4. นักเรียนมีความเป็นอยู่ในครอบครัวที่ไม่เอื้อต่อการพัฒนาการเรียนรู้ | 1. ครูร่วมกันวิเคราะห์ข้อมูลผู้เรียนเป็นรายบุคคล  โดยผ่านระบบดูแลช่วยเหลือนักเรียนทุกขั้นตอน  อย่างจริงจัง  2. จัดกิจกรรมการเยี่ยมบ้านนักเรียนครบ 100% เพื่อให้ทราบปัญหาและความต้องการที่แท้จริงของผู้เรียนก่อนเรียน ระหว่างเรียน และหลังเรียน |
| 5. นักเรียนขาดนิสัยรักการอ่านและการทบทวนบทเรียนอย่างต่อเนื่อง | 1. ส่งเสริมการปฏิบัติงานโครงการรักการอ่านในโรงเรียน เพื่อปลูกฝังนิสัยรักการอ่านให้กับผู้เรียน  สำหรับเป็น พื้นฐานในการเรียนรู้สาระการเรียนรู้ต่างๆ |
| 6. ครูขาดความรู้ความเข้าใจในการวัดและประเมินผลการจัดการเรียนรู้ ตลอดจนการวิเคราะห์และประเมินผลเพื่อนำปัญหาที่พบไปสู่การแก้ไข | 1. ส่งเสริมการพัฒนาตนเองของครู โดยส่งเข้ารับการอบรม ในด้านที่เกิดประโยชน์ต่อการพัฒนา  คุณภาพการจัดการเรียนการสอน  2. ส่งเสริมให้ครูมีการศึกษาค้นคว้าด้วยตนเองอยู่เสมอ มีการจัดทำแฟ้มการศึกษาเรียนรู้ด้วยตนเอง |
| 7. การประสานความร่วมมือกันของครู ในกลุ่มเครือข่ายพัฒนาคุณภาพการศึกษา ในการร่วมกันพัฒนาประสิทธิภาพการจัดการเรียนการสอนเพื่อพัฒนาผลสัมฤทธิ์ทางการเรียนของผู้เรียนยังมีน้อย | 1. ส่งเสริมให้ครูผลิตสื่อการจัดการเรียนรู้ จัดสรรงบประมาณหรือเสนอของบประมาณจาก  หน่วยงานต้นสังกัด เพื่อโครงการผลิตสื่อ นวัตกรรมและเทคโนโลยีทางการศึกษา |
| 8. ความร่วมมือกันโรงเรียนและครูในกลุ่มเครือข่ายเพื่อพัฒนาคุณภาพการศึกษา ในการร่วมกันพัฒนาประสิทธิภาพการจัดการเรียนการสอนเพื่อพัฒนาผลสัมฤทธิ์ทางการเรียนของผู้เรียนยังมีน้อยมาก | 1. เครือข่ายพัฒนาคุณภาพการศึกษา ร่วมกันจัดทำโครงการติวเข้ม เพื่อพัฒนาผลสัมฤทธิ์  ทางการเรียน NT, O- NET โดยครูในเครือข่าย ติวเข้ม ในสาระการเรียนรู้ 8 กลุ่มสาระการเรียนรู้ ให้กับนักเรียนในกลุ่มเครือข่ายทุกโรงเรียน |

จากขั้นตอนที่โรงเรียนบ้านทุ่งสะโบ๊ะ ได้กำหนดเป็นแนวทางในการดำเนินงานเพื่อพัฒนาผลสัมฤทธิ์ทางการเรียน การวิเคราะห์ผลการประเมินคุณภาพนักเรียน และสรุปประเด็นปัญหาและกำหนดแนวทางแก้ไข เพื่อเป็นแนวทางการปฏิบัติ เป็นโครงการ/กิจกรรม และตัวบ่งชี้ความสำเร็จ นำสู่การปฏิบัติ เพื่อพัฒนาผลสัมฤทธิ์ทางการเรียน ได้ดังนี้

|  |  |
| --- | --- |
| **ชื่อโครงการ/กิจกรรม** | **ตัวบ่งชี้ความสำเร็จ** |
| 1. โครงการห้องสมุดโรงเรียนและชุมชน | - นักเรียนมีผลสัมฤทธิ์ทางการเรียนสูงขึ้น  - นักเรียนมีนิสัยรักการอ่าน ใฝ่รู้ใฝ่เรียน รู้จักใช้เวลาว่างให้เป็นประโยชน์  - นักเรียนมีความคิดสร้างสรรค์ กล้าแสดงออก  - ครูสามารถใช้ห้องสมุดเป็นแหล่งเรียนรู้อย่างมีประสิทธิภาพ |
| 2. โครงการพัฒนาการเรียนการสอน | - ครูเตรียมการสอนและผลิตสื่อได้มากขึ้น  - ครูนำสื่อมาใช้ในการจัดกิจกรรมการเรียนการสอน  - นักเรียนมีความสนใจ และกระตือรือร้นในการเรียนรู้  - ครูทุกคนสามารถพัฒนาและปรับปรุงการสอนดีขึ้นและหลายรูปแบบ  - ผลสัมฤทธิ์ทางการเรียนของนักเรียนสูงขึ้น |
| 3. โครงการเศรษฐกิจพอเพียง | - นักเรียนทัศนะคติที่ดีและมีความสุขกับการเรียนวิชาเกษตร  - นักเรียนเกิดการเรียนรู้ด้วยการปฏิบัติจริง  - ได้ผักสดราคาถูก ปลอดสารพิษใช้ในโครงการอาหารกลางวัน  - นักเรียนนำความรู้และประสบการณ์จากโรงเรียนไปเผยแพร่แก่ชุมชน  - นักเรียนมีนิสัยรักการประหยัดและมีเงินออมสำหรับเป็นค่าใช้จ่ายในการศึกษาต่อ |

|  |  |
| --- | --- |
| **ชื่อโครงการ/กิจกรรม** | **ตัวบ่งชี้ความสำเร็จ** |
| 4. โครงการพัฒนาระบบเทคโนโลยีคอมพิวเตอร์และสารสนเทศ | - มีเครื่องคอมพิวเตอร์ และ เทคโนโลยีสารสนเทศ บริการ ให้ครู บุคลากร นักเรียน และชุมชน เพียงพอต่อความต้องการ  - นักเรียน ครูและบุคลากรมีความรู้ทักษะการใช้คอมพิวเตอร์เบื้องต้น  - ผลสัมฤทธิ์ทางการเรียนของนักเรียนสูงขึ้น |
| 5. โครงการพัฒนาศักยภาพครูและบุคลากรทางการศึกษา | - นักเรียนมีผลสัมฤทธิ์ทางการเรียนสูงขึ้นทุกกชั้นทุกวิชา  - บุคลากรได้รับประสบการณ์จากการทัศนศึกษา  ดูงาน ปีละ 2 ครั้ง  - บุคลากรมีขวัญและกำลังใจ เกิดความสามัคคีในหมู่คณะส่งผลให้เกิดประสิทธิภาพในการทำงานทุกๆ ด้าน |
| 6. โครงการพัฒนาระบบประกันคุณภาพภายในสถานศึกษา | - โรงเรียนพัฒนาและมีคุณภาพตามเกณฑ์มาตรฐาน  - ผู้เรียนมีการพัฒนาตามมาตรฐานการศึกษา  - ชุมชนพอใจในระดับคุณภาพของโรงเรียน  - โรงเรียนมีความพร้อมที่จะรับประเมินคุณภาพจากองค์กรภายนอก |
| 7. โครงการวิจัยในชั้นเรียน | - ครูและบุคลากรในสถานศึกษามีความรู้ ความเข้าใจ  - สามารถทำกิจกรรมเกี่ยวกับการพัฒนาศักยภาพของบุคลากรดีขึ้น  - นักเรียนมีผลสัมฤทธิ์ทางการเรียนดีขึ้น |
| 8. โครงการส่งเสริมความสัมพันธ์ระหว่างโรงเรียนกับชุมชน | - คณะกรรมการสถานศึกษาขั้นพื้นฐานและโรงเรียนมีความสัมพันธ์ที่ดีต่อกัน  - การศึกษาของโรงเรียนได้รับการพัฒนาในระดับที่น่าพอใจ  - ชุมชนรับรู้ข่าวสารกิจกรรมการเคลื่อนไหวทางการศึกษา |
| **ชื่อโครงการ/กิจกรรม** | **ตัวบ่งชี้ความสำเร็จ** |
|  | - สร้างความเข้าใจระหว่างโรงเรียนกับชุมชน  - โรงเรียนและชุมชนมีความสัมพันธ์อันดีต่อกัน |
| 9. โครงการระบบดูแลช่วยเหลือนักเรียน | - ความสัมพันธ์ระหว่างครูกับนักเรียน ผู้ปกครอง เป็นไปด้วยดี  - ครูรู้จักนักเรียนเป็นรายบุคคล  - ปัญหาของนักเรียนได้รับการดูแลช่วยเหลือ  - นักเรียนได้รับการพัฒนาตามศักยภาพ |
| 10. โครงการส่งเสริมศักยภาพผู้เรียนสู่ความเป็นเลิศทางวิชาการ | - นักเรียนมีความพยายาม และตั้งใจในการพัฒนาศักยภาพของตนเองจนสามารถแข่งขันสู่ความเป็นเลิศทางวิชาการได้  - นักเรียนมีผลการประเมินคุณภาพ O-NET และ NT เป็นที่น่าพอใจ |
| 11. โครงการนิเทศภายในโรงเรียน | - ครูและบุคลากรทุกคนจัดเตรียมการเรียนการสอน อุปกรณ์ สื่อ เครื่องมือวัดประเมินผลนักเรียนตามมาตรฐานที่กำหนด  - ได้ดำเนินงานตามโครงการพัฒนางานตามเกณฑ์มาตรฐานการศึกษา  - ผู้บริหารโรงเรียนได้พัฒนากระบวนการบริการงานฝ่ายต่างๆอย่างมีระบบ |
| 12. โครงการทัศนศึกษาแหล่งเรียนรู้นอกสถานที่ | -นักเรียนเกิดองค์ความรู้ด้านวิทยาศาสตร์เมื่อมีการจัดการเรียนรู้จากแหล่งเรียนรู้ในท้องถิ่น  - นักเรียนมีความรู้ความเข้าใจในระบบนิเวศน์ของป่าชายเลนและระบบชีวิตสัมพันธ์ของสิ่งแวดล้อมในท้องถิ่น  - นักเรียนมีความรัก และมีความหวงแหนทรัพยากรป่าชายเลนอันจะนำไปสู่การอนุรักษ์ป่าชายเลนอย่างยั่งยืน |

**เป้าหมายเพื่อพัฒนาผลสัมฤทธิ์ทางการเรียน**

เป้าหมายผลสัมฤทธิ์ทางการเรียนของโรงเรียนบ้านทุ่งสะโบ๊ะ ในปีการศึกษา 2559 ได้ตั้งเป้าหมายไว้ดังนี้

**ผลทดสอบ O-NET**

**ประถมศึกษาปีที่ 6**

|  |  |  |
| --- | --- | --- |
| กลุ่มสาระรายวิชา | เป้าหมายคะแนนเฉลี่ย | |
| 2559 | 2560 (+3) |
| ภาษาไทย | 32.75 | 35.75 |
| สังคมศึกษา | 40.00 | 43.00 |
| ภาษาอังกฤษ | 22.50 | 25.50 |
| คณิตศาสตร์ | 35.00 | 38.00 |
| วิทยาศาสตร์ | 33.00 | 36.00 |

**ผลทดสอบ NT**

**ประถมศึกษาปีที่ 3**

|  |  |  |
| --- | --- | --- |
| ความสามารถ | เป้าหมายคะแนนเฉลี่ย | |
|  | 2559 | 2560 (+3) |
| ความสามารถด้านภาษา | 40.00 | 43.00 |
| ความสามารถด้านคำนวณ | 36.00 | 39.00 |
| ความสามารถด้านเหตุผล | 41.71 | 44.71 |

**ภาคผนวก**

**แนวดำเนินการจัดกิจกรรมเพื่อปรับปรุงการเรียนการสอน**

**กลุ่มสาระการเรียนรู้ภาษาไทย**

1. **กิจกรรมยอดนักเขียน (ระดับชั้น ป.1-6)**

**วิธีดำเนินการ**

เป็นกิจกรรมเขียนตามคำบอก โดยนำคำจากคำพื้นฐานแต่ละระดับชั้นมาให้นักเรียนเขียน

โดยทำกิจกรรมก่อนเข้าเรียนตอนบ่าย 15 นาที

1. **กิจกรรมหนูทำได้ (ระดับชั้น ป.1-6)**

**วิธีดำเนินการ**

เป็นกิจกรรมที่ให้นักเรียนได้ฝึกทักษะ โดยการทำแบบฝึกทักษะที่ครูจัดทำขึ้น เช่น การคัดลายมือ การเขียนเรียงความ การแต่งประโยค การแต่งเรื่องจากภาพ เป็นต้น โดยจะทำกิจกรรมเวลา 15.00 -15.30 น. ในวันอังคารของทุกสัปดาห์

1. **กิจกรรมคำมหาสนุก (ระดับชั้น ป.1-6)**

**วิธีดำเนินการ**

ครูจัดทำกระเป๋าผนัง ใช้ติดบัตรคำในห้องเรียน เพื่อให้นักเรียนได้ฝึกการอ่าน การเขียน และมีการเปลี่ยนทุกสัปดาห์

**กลุ่มสาระการเรียนรู้คณิตศาสตร์**

**1. กิจกรรมท่องสูตรคูณประกอบลีลา (ระดับชั้น ป.1-6)**

**วิธีดำเนินการ**

ครูให้นักเรียนท่องสูตรคูณประกอบลีลาในตอนเช้า ก่อนเข้าห้องเรียน โดยให้นักเรียนจับคู่หันหน้าเข้าหากันและท่องสูตรคูณแม่ 2 – 12 ประกอบท่าทางที่กำหนด

**2. กิจกรรมท่องมาตราชั่ง ตวง วัด (ระดับชั้น ป.1-6)**

**วิธีดำเนินการ**

ครูให้นักเรียนท่องมาตราชั่ง ตวง วัดในตอนเช้า ก่อนเข้าห้องเรียน หลังท่องสูตรคูณทุกวัน

**3. กิจกรรมคิดเลขเร็ว (ระดับชั้น ป.1-6)**

**วิธีดำเนินการ**

ครูให้นักเรียนทำแบบฝึกคิดเลขเร็ว โดยทำกิจกรรมก่อนเข้าเรียนในชั่วโมงกลุ่มสาระการ

เรียนรู้คณิตศาสตร์ของแต่ละชั้นจำนวน 10 ข้อ

**กลุ่มสาระการเรียนรู้วิทยาศาสตร์**

**1. กิจกรรมปริศนาวิทยาศาสตร์ (ระดับชั้น ป.4-6)**

**วิธีดำเนินการ**

ครูจัดทำปริศนาวิทยาศาสตร์น่ารู้ จัดใส่กล่องไว้ในห้องเรียน เพื่อให้นักเรียนได้เรียนรู้ในยามว่างและนำกลับไปทดลองทำที่บ้าน ให้นักเรียนค้นคว้าเพิ่มเติมเกี่ยวกับความรู้ด้านวิทยาศาสตร์นำมาแลกเปลี่ยนกับเพื่อน

**2. กิจกรรมกระเป๋าแห่งการเรียนรู้ (ระดับชั้น ป.4-6)**

**วิธีดำเนินการ**

เป็นกิจกรรมร่วมกับห้องสมุดโรงเรียน โดยจัดทำกระเป๋าเพื่อใส่หนังสือสาระการเรียนรู้

วิทยาศาสตร์ หมุนเวียนในระดับชั้น ป. 4-6

**กลุ่มสาระการเรียนรู้สังคมศึกษา ศาสนา และวัฒนธรรม**

**1. กิจกรรมกระเป๋าแห่งการเรียนรู้ (ระดับชั้น ป.4-6)**

**วิธีดำเนินการ**

เป็นกิจกรรมร่วมกับห้องสมุดโรงเรียน โดยจัดทำกระเป๋าเพื่อใส่หนังสือสาระการเรียนรู้

สังคมศึกษา ศาสนา และวัฒนธรรม หมุนเวียนในระดับชั้น ป. 4-6

**2. กิจกรรมวันสำคัญ (ระดับชั้น ป.4-6)**

**วิธีดำเนินการ**

ครูให้นักเรียนร่วมจัดนิทรรศการ จัดป้ายนิเทศวันสำคัญต่างๆ หน้าชั้นเรียน โดยมีการตั้ง

คำถามและตอบคำถามและตอบคำถาม ให้ส่งคำตอบชิงรางวัล

**กลุ่มสาระการเรียนรู้ภาษาอังกฤษ**

**1. กิจกรรมภาษาอังกฤษวันละคำ (ระดับชั้น ป.1-6)**

**วิธีดำเนินการ**

ครูจัดทำบัตรคำศัพท์ บัตรคำอ่าน บัตรคำแปล โดยนำมาติดบนกระเป๋าผนังวันละ 1 คำ

โดยให้นักเรียนฝึกท่องจำคำศัพท์

**2. กิจกรรมนิทาน 2 ภาษา (ระดับชั้น ป.4-6)**

**วิธีดำเนินการ**

ครูเตรียมนิทาน 2 ภาษาไว้ในชั้นเรียน ให้นักเรียนฝึกอ่านนิทาน และนำออกมาอ่านหน้า

ชั้นเรียนในชั่วโมงเรียนภาษาอังกฤษ

**แผนยกระดับคุณภาพการศึกษา**

**ประจำปีการศึกษา 2560**

**โรงเรียนบ้านทุ่งสะโบ๊ะ**

**สำนักงานเขตพื้นที่การศึกษาประถมศึกษาสตูล**

**สำนักงานคณะกรรมการการศึกษาขั้นพื้นฐาน**

**คำนำ**

แผนยกระดับคุณภาพการศึกษาของโรงเรียนบ้านทุ่งสะโบ๊ะ จัดทำขึ้นเพื่อเป็นการวิเคราะห์ถึงปัญหาซึ่งอันเป็นเหตุปัจจัยที่มีผลต่อผลสัมฤทธิ์ทางการเรียน และเพื่อเป็นแนวทางในการวิเคราะห์ผลสัมฤทธิ์ทางการเรียนที่เชื่อมโยงสู่การทำแผนยกระดับคุณภาพการศึกษาให้ดีขึ้น

เอกสารดังกล่าวประกอบด้วย สภาพปัจจุบันและปัญหา แนวทางการวิเคราะห์ วัตถุประสงค์ของการจัดทำแผน ผลการดำเนินงานด้านมาตรฐาน และแนวทางการดำเนินงาน ซึ่งคณะผู้จัดทำ ได้ทำการวิเคราะห์สถานภาพ ปัจจัยต่างๆ นำมาทำข้อมูล ใช้เป็นแนวทางในการดำเนินการนำมาจัดทำแผนยกระดับคุณภาพการศึกษาของโรงเรียนบ้านทุ่งสะโบ๊ะ เพื่อให้บรรลุผลสำเร็จ ตามแผนงานที่กำหนด

คณะผู้จัดทำ

**สารบัญ**

เรื่อง หน้า

คำนำ

สารบัญ

ส่วนที่ 1 บทนำ 1

ส่วนที่ 2 แนวคิดและแนวทางในการพัฒนา 9

ส่วนที่ 3 แนวทางการดำเนินงาน 14 ภาคผนวก